Ответ: Шайца вон маьIна долуш, йа вон лаамаш меттах бохуш, йа вочу ойланашка вожош, йа иштта и санна долу муьлхха а вон маьIна шайца долуш йолчу эшаршка ладегIар цхьаъа шеко йоцуш хьарам ду. Иштта и вон хIуманаш шайца доцуш йолчу эшарийн хьокъехь, шайн дешнаш а, маьIна а дика долчу эшарийн хьокъехь Iеламнахана юкъахь хилпало ю, тайп-тайпана аьлла дешнаш ду. Хьалха-хьалха дуьйна а, тахана а болчу дукхах болчу Iеламнаха иза мегаш дац аьлла, цара цу хьокъехь цхьацца хьадисаш а, айатийн тафсираш а, асхьабийн дешнаш а даладо, эшаршка ладегIаро Къуръанах вухатуху а олу. Цхьаболчу Iеламнаха иштта эшаршка ладегIар вон хIума дац аьлла, хIунда аьлча билггал иза хьарам деш деана йа айат а, йа – шайна гергахь – нийса хьадис а доцу дела, цхьаболчу асхьабаша а, табиIунаша а иллешка а, эшаршка а ладугIуш хиллера аьлла деана а долу дела.